סלע מאיר

סלע מאיר היא הוצאת ספרים ישראלית המתמקדת בעיקר בהוצאת ספרי עיון על סוגיות יסוד בדמוקרטיה הישראלית וניתוח בעל אוריינטציה שמרנית־לאומית. ההוצאה הוקמה בשנת 2014 על ידי העיתונאי רותם סלע. בהוצאה ראו אור, בין השאר, ספריהם של איין ראנד, דונלד טראמפ, משה פייגלין, טוביה טננבום, ג'ורדן פיטרסון, נפתלי בנט, שמחה רוטמן, בן שפירו ובנימין נתניהו. מייסד ומו"ל ההוצאה מאז הקמתה הוא רותם סלע ובתפקיד העורך הראשי שימש העורך והמתרגם אורי רדלר. סלע, ששימש ככתב כלכלה פוליטית ושווקים פיננסיים בדה מארקר ומעריב הכיר במסגרת עבודתו את דייוויד גולדמן, שחיפש מוציא לאור בעברית לספרו "ציביליזציות גוועות" העוסק בדעיכתו הדמוגרפית של האסלאם. חוסר ההצלחה במציאת מו"ל ישראלי הוביל למעשה להקמת ההוצאה, שהמהדורה העברית של הספר הייתה לספרה הראשון. לדברי סלע, המיזם שלו נועד למלא את החסר באשר לפרסום ספרי עיון עם אוריינטציה ימנית. לאחר חקיקת החוק להגנת הספרות והסופרים בישראל ("חוק הספרים"), הובילה ההוצאה קמפיין תקשורתי וציבורי לביטולו, שזכה להדים. במסגרת המאבק הציעה ההוצאה בשבוע הספר מכירה של ספרים במבצעים שהיו לא חוקיים על פי חוק זה. בשל מכירת הספרים חרף האיסור, נקנס סלע על ידי משרד הכלכלה ויזם קמפיין הדסטארט למאבק משפטי בהחלטה ולביטול החוק. כדי לא להפר את החוק, לדבריו, הודיע מו"ל ההוצאה סלע כי הוא עובר להשכרת ספרים בליסינג - במבצע שבמסגרתו הושכרו ספרי ההוצאה ל-5 שנים. במסגרת ההליכים המשפטיים שנגעו להטלת הקנס על הוצאת סלע מאיר, ביקש דני טל, הממונה על "חוק הספרים" מבית המשפט, להורות להוצאה לחדול מהשכרת הספרים. בית המשפט לא נעתר לבקשתו, והשכרת הספרים נמשכה עד לביטול החוק. החל משנת 2019 "סלע מאיר" מוציאה לאור את סדרת ספרי "שיבולת" - סדרה של כ-10 ספרי הגות שמרנית (בעיקר מתורגמת) היוצאים מדי שנה. הספרייה נתמכת על ידי קרן תקווה. באוקטובר 2021 חברי הכנסת עמיחי שיקלי, שמחה רוטמן ואמיר אוחנה השתתפו בקמפיין של הספרייה, מה שעורר עליהם ביקורת מכיוון שהשתתפו בשיווק חברה פרטית בניגוד להחלטות קודמות של ועדת האתיקה של הכנסת. נכון לדצמבר 2021, לספרייה למעלה מ-3,000 מנויים. ציביליזציות גוועות, דייוויד פ. גולדמן, 2011. המאבק על כל טיפה - כיצד הניסיון הישראלי מציל את העולם מצמא, מאת סת' סיגל. על התהליכים שבוצעו בישראל כדי להתמודד עם מחסור במים. תחשוב כמו מנצח - ספרו רב המכר של נשיא ארצות הברית, דונלד טראמפ, בו הוא פורש את תפיסת עולמו. ככה ייעשה ליהודי - ספרו של מייקל אייזנברג על מגילת אסתר תפוס ת'יהודי - סיפור מסעו של העיתונאי טוביה טננבום בישראל וברשות הפלסטינית במספר חודשים בשנים 2013-2014. הספר עוסק באנטישמיות החדשה, בהסתה, בדה-לגיטימציה ובשנאה נגד ישראל בקרב הפלסטינים, ארגוני שמאל רדיקלי (כולל ארגוני שמאל רדיקלי בישראל) וארגוני זכויות אדם אירופאיים וישראליים. אני ישן בחדרו של היטלר - ספרו של טוביה טננבום, שיצא לאור ב-2011 והפך ב-2012 לרב מכר בגרמניה (שמו בגרמנית - Allein unter Deutschen - לבד בין גרמנים). שקרים שכולם מספרים - טוביה טננבום במסע ברחבי ארצות הברית. הספר, שחזה את עלייתו של דונלד טראמפ, זכה על כך בפרס העיתונות הגרמנית. הוא חזר - ספרו של טימור ורמש שהפך לרב־מכר בגרמניה, אודות חזרתו כביכול של היטלר, עשרות שנים אחרי מועד מותו, לגרמניה של ימינו. תורגם ל־41 שפות, נמכר ב־2.3 מיליון עותקים ברחבי העולם, והפך גם לסרט שובר קופות בגרמניה ובאירופה. בפברואר 2016, יצא הספר לאור בתרגום מגרמנית. היוצאים - ספרה של פאראנאק מרגוליס, בו היא סוקרת את תופעת היציאה בשאלה ומציעה כלים להורים ומחנכים שמתמודדים עם העברת המורשת היהודית אל מול אתגרי המאה ה-21. מדוע אתה מצביע ימין ומקבל שמאל?, ארז תדמור, 2017. בספר חושף תדמור את "הטעויות ההיסטוריות" שהובילו לביצור שלטונו של השמאל במערכת המשפט, באקדמיה ובמגזר הציבורי. לוּ, אורי רדלר, 2018. הספר עוסק בהיסטוריה חלופית ופורש את תולדות ישראל האפשריים, לו היו הציונים הכלליים מנצחים בבחירות לכנסת השנייה. כיצד הפך נתניהו את ישראל לאימפריה, עקיבא ביגמן, 2019. להיות יהודי חופשי, ספרו של משה פייגלין בו הוא פורש את תפיסת עולמו הליברלית. 12 כללים לחיים, ג'ורדן פיטרסון 11 כללים להתווכח עם שמאלנים ולכסח להם את הצורה, בן שפירו למי קראת פשיסט? ההיסטוריה המוכחת של השמאל ממוסוליני עד פוליטיקת הזהויות, ספרו של ג'ונה גולדברג, 2019 הסדנה להנדסת תודעה, חנן עמיאור, 2020 מפלגת בג״ץ - כיצד כבשו המשפטנים את השלטון בישראל, שמחה רוטמן, שיצא בשנת 2020 ובו הוא מפרט את עוולות המערכת המשפטית לשיטתו. ודרך אין אחרת, אביחי ברג, 2021. הספר עוסק בסיפורים האישי של לוחמים במלחמת העצמאות. The Lean Startup (הסטארטאפ הרזה), תרגום לעברית לרב המכר מאת אריק רייס המוות המוזר של אירופה, דאגלס מארי, 2017. מתרכז בתופעת ההגירה ליבשת אירופה בעשורים האחרונים. ביבי: סיפור חיי, בנימין נתניהו, שפורסם באוקטובר 2022, כחודש לפני היבחרו של נתניהו לשלטון. למה שהעם יבחר את השופטים, שמחה רוטמן, 2023 נזק בלתי הפיך - כיצד אופנת הטרנסג'נדרים פוגעת בנערות, אביגיל שרייר, 2023 מדיה וקבצים בנושא סלע מאיר בוויקישיתוף אתר האינטרנט הרשמי של סלע מאיר סלע מאיר, ברשת החברתית פייסבוק סלע מאיר, ברשת החברתית אקס (טוויטר) סלע מאיר, ביישום טלגרם מורן שריר, רותם סלע, המו״ל של הוצאת הספרים הימנית-שמרנית סלע מאיר, מנהל מלחמת תודעה, באתר הארץ, 2 בדצמבר 2021 חן ארצי-סרור, "אנשים שקוראים ספרים תמיד ינהלו אנשים שרואים טלוויזיה", באתר ynet, 2 במרץ 2021 ישועה תורג'מן, ‏עורכת הוצאת הספרים הימנית מציינת עשור: "אנחנו המיינסטרים", באתר כיפה, 22 ביוני 2023 מו"ל הספרים המושתקים - העיתון בשבע, באתר ערוץ 7 חדשות, פוליטיקה, תרבות, יהדות ועוד שגיא בן נון‏, המו"ל רותם סלע: "הממונה על חוק הסופרים מנסה להכניס אותי לכלא בגין הבעת דעה", באתר וואלה, 6 בינואר 2016 רותם סלע, מחזירים את הארבע במאה, באתר הדסטארט, ‏1 בספטמבר 2016 ספריית שיבולת | קרן תקווה, באתר www.tikvahfund.org.il עידן בנימין, למרות האיסור: חברי כנסת משווקים חברה מסחרית, באתר העין השביעית, 11 באוקטובר 2021 גלית הראלי, ביבי, סיפור חדש: נתניהו יחזיר לקופת הליכוד כסף שלקח לפרסום ספרו, וימשיך לממנו מכיסו, באתר "המקום הכי חם בגיהנום", 19 באוקטובר 2022